ทองปิดบวก 5.8 ดอลล์
สัญญาทองคำตลาดนิวยอร์กปิดเพิ่มขึ้น5.8 ดอลล์ปิดที่ 1,676.4 ดอลลาร์/ออนซ์ หลังหุ้นร่วงหนุนนักลงทุนซื้อทอง
5 ก.พ. 2556

สัญญาทองคำตลาดนิวยอร์กปิดเพิ่มขึ้น5.8 ดอลล์ปิดที่ 1,676.4 ดอลลาร์/ออนซ์ หลังหุ้นร่วงหนุนนักลงทุนซื้อทอง
สัญญาทองคำตลาด COMEX (Commodity Exchange) ส่งมอบเดือนเม.ย.เพิ่มขึ้น 5.8 ดอลลาร์ หรือ 0.35% ปิดที่ 1,676.4 ดอลลาร์/ออนซ์ หลังจากเคลื่อนตัวในช่วง 1,660.60-1,683.00 ดอลลาร์
ส่วนสัญญาทองคำที่ตลาดลอนดอนปิดที่ 1,666.00 ดอลาร์/ออนซ์ จากวันศุกร์ที่ระดับ 1,669.00 ดอลลาร์/ออนซ์
สัญญาทองคำปิดบวกต่อเนื่องจากเมื่อวันศุกร์ เนื่องจากนักลงทุนมีปฏิกริยาที่ค่อนข้างเป็นลบต่อข้อมูลเศรษฐกิจสหรัฐ โดยสหรัฐรายงานว่ายอดสั่งซื้อภาคโรงงานเพิ่มขึ้น 1.8% ในเดือนธ.ค. ซึ่งต่ำกว่าที่นักวิเคราะห์ส่วนใหญ่คาดการณ์ไว้ว่าจะเพิ่มขึ้น 2.2% ขณะที่ทางการจีนรายงานว่า ดัชนี PMI ภาคการผลิตเดือนม.ค.ลดลงแตะ 50.4 จาก 50.6 ในเดือนธ.ค.
นอกจากนี้ นักลงทุนยังเข้าถือครองทองคำซึ่งเป็นสินทรัพย์ที่ปลอดภัยหลังจากเกิดภาวะผันผวนทางการเมืองในสเปนและยุโรป ขณะที่การร่วงลงอย่างหนักของตลาดหุ้นนิวยอร์กเมื่อคืนนี้ ก็เป็นอีกปัจจัยที่กระตุ้นให้นักลงทุนแห่ซื้อทองคำเช่นกัน